
Pulang pagpupugay sa BHB, tunay at tanging 
tagapagtanggol ng sambayanan! 


abang papalapit ang katapusan ng termino ng kanyang pasistang paghahari, lalo lamang bumabangis ang mala- 

halimaw na paninibasib ng pasista-teroristang rehimeng US-Duterte sa sambayanang Pilipino. Kaliwa't kanan 
ang ginagawang pagsimot nito sa lahat ng natitira pang yaman ng bansa at mapipiga mula sa sambayanan. Nauulol 
at lubusan nang nahaling ito sa paggamit ng mga sandatang panindak at pamatay na kaloob ng amo niyang mga 
imperyalista. Sa harap ng panganib, sino ang mangangahas na harapin ang pasista at teroristang gubyerno na banta 
sa buhay at kabuhayan ng masang Pilipino? Sino ang magtatanggol sa bayang kinukubabawan at inaatake ng mga 
bayarang reaksyunaryo at teroristang AFP-PNP at private armies ng mga gahaman? 


lisa. lang 5s ang 5 kasalukuyang sang-ayon sa linya ng pambansa- 53 anibersaryo ng pagkakatatag ng 
tumutugon sa dakilang hamon na demokratikong rebolusyon na may BHB noong Marso 29, 1969. Sa mga 
labanan nang ngipin-sa-ngipin ang sosyalistang perspektiba. Binubuo sonang gerilya, iwinawagayway ng mga 
kaaway ng sambayanan. Ito ang ang BHB ng magigiting na mandirigma magsasaka, katutubo, kababaihan at 
Bagong Hukbong Bayan (BHB). at kumander na ibinoluntaryo ang kabataan ang Pulang bandila ng BHB. 
Abg UB abg @anainahing mga sarili para paglingkuran ang Punumpuno naman ng inspirasyon ang 
sambayanan. Hindi naghahangad ng mga manggagawa at mga pambansa- 
sandata ng mamamayang p 
RANG h anumang kabayaran at handang mag- demokratikong pwersa sa kalunsuran 
Pilipino upang durugin ang salot E Ha 
, , b alay ng kanilang buhay alang-alang sa na naglulunsad ng mga lihim na 
na imperyalismo, pyudalismo at aa: : 
Baa sambayanan. pagdiriwang. Nagpugay sila sa lahat ng 
burukratang kapitalismo. 8Absoluto bg 
p : H Pulang kumander at mga mandirigma. 
itong pinamumunuan ng Partido Ngayong ” buwan ng Marso, 


Binigyan ng 58-sBs“pinakamataas na 
pagpaparangal at pagkilala ang 


Komunista ng Pilipinas at matatag na militanteng nagbubunyi ang buong 
nagsusulong ng armadong pakikibaka bayan para ipagdiwang ang ika- 

Pulang pagpupugay sa BHB, tunay at 
tanging tagapagtanggol ng sambayanan! 


Balitang TO: 2 patay, 2 
sugatan sa ambus ng NAAC-BHB Rizal sa 80th 
IBPA 


Isulong ang CASER, kamtin 
ang hustisyang panlipunan at iangat ang 
pamumuhay ng mamamayang Pilipino 


Kabiyak, kapamilya, kasama sa 
pakikibaka 


Tugon ni PAG: Ano ang PTC at CAP? 
Paano ipinatutupad ng rebolusyonaryong 
kilusan ang mga ito? 


#NeverAgain: Ang paglakas ng 
armadong pakikibaka at pagbagsak ng 
diktadura 


12 Final push ng rehimeng Duterte laban 
sa BHB, bigo! 


13 Mamamayan at BHB-TK, 
determinadong nagsusulong ng digmang bayan 


Internasyunal: Ang papel ng US sa 
likod ng pumutok na gera sa Ukraine 


16 aktibista, biktima ng panibagong 
crackdown ng AFP-PNP sa TK 


Pulang Saludo: Mga Martir sa TK sa 
panahon ng Pasistang RUSD 


Kultura: Kayo pa ang terorista? 


Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng. ating 
mga komentaryo at mungkahi, balita at 


pahayagan. Magpadala. ng 


rebolusyonaryong karanasan ma maaaring 


ilathala sa ating pahayagan. Ito ay tumatanggap 
ng mga liham sa: 


O st.kalatas@gmail.com 
@ balikwastk.wordpress.com 


2 KALATAS 


sakripisyo ng mga rebolusyonaryong martir na nagbuwis ng kanilang buhay 
para sa masang api. Ramdam sa mga alay na awit, tula at pagsaludo ang 
marubdob nilang pagmamahal sa BHB! 


Kahanga-hanga ang BHB sa matatag na paglaban nito sa hayok-sa- 
gerang rehimeng Duterte at mga pasistang galamay nito. Mula nang 
arbitraryo at makaisang-panig na tapusin ng GRP ang peace talks sa NDFP 
noong 2017, ipinatupad niya ang EO 70, MO 32, Anti-Terrorism Act at iba 
pang pakana laban sa rebolusyonaryong kilusan. Pinarami ang tauhan ng 
AFP-PNP at pinabagsik ang mga operasyong militar at saywar. Habang 
nangangayupapa ito sa mga imperyalista, patuloy na ibinaon ang bansa 
sa utang sa ngalan ng AFP modernization program. Nag-ipon ito ng mga 
helikopter, eroplano, tangke, mga gamit sa cyber warfare at iba pang 
tinaguriang “game-changer” sa hibang na pangarap na wakasan diumano 
ang kilusang komunista. Tiniyak ng rehimen na mainstitusyunalisa ang mga 
programa sa anti-komunistang pagtugis upang madali itong maipagpatuloy 
ng kanyang magiging tagapagmana. 


Pinanghahawakan ng Bagong Hukbong Bayan sa pagsusulong ng 
demokratikong rebolusyon ng bayan ang makauring kamulatan, prinsipyo 
at disiplina. Tinatanganan nito ang mga makataong batas ng digmaan at 
kinikilala ang pandaigdigang karapatang pantao sa gitna ng mga armadong 
tunggalian. Kabaligtaran nito ang maruming gerang isinusulong ng 
reaksyunaryo at pasistang gubyernong Duterte at mga galamay na AFP- 
PNP at iba pang ahensya nito. Kabi-kabila ang mga paglabag ng mga 
pasista sa batas ng digma at walang pakundangan ang paninibasib nang 
hindi na kinikilala at pinag-iiba ang mga mga biktima ng mga atake sa lupa, 
karagatan at himpapawid. Tamaan ang tatamaan, walang sinisino. Para 
sa mga reaksyunaryo, lahat ng masa ay kalaban kaya walang patumangga 
kung hatawin ng karahasan at wasakin ang mga komunidad sa walang 
habas na pambobomba mula sa ere. Sa mapagpasyang pagpapatupad ng 
kinakailangang hakbangin, nagawa ng BHB na ipagtanggol ang mamamayan 
at biguin ang imbing pakana ng rehimen na wakasan ang armadong 
paglaban. 


Nanggagalaiti ang mga ultra-Kanang heneral at ang inutil na NTF-ELCAC 
sa di matalo-talong hukbong bayan na ilang beses nang tinakdaan ng 
rehimeng Duterte at AFP ng dedlayn ng pagkalipol. Bahagi ng desperasyon 
nito ang pagkakalat ng kasinungalingan, pekeng balita at disimpormasyon 
upang palabasing humihina ang BHB. Nag-iimbento ito ng mga balita at 
kaganapan para bigyang-katwiran ang pagtaguri sa BHB at mga komunista 
bilang mga terorista. 


Sa kabila nito, patuloy na sumusulong ang rebolusyonaryong gawain 
ng BHB sa higit 100 sona at larangang gerilya na nakalatag sa 9196 ng mga 
probinsya. Napakalayo na ng narating ng BHB mula sa pinagsibulang 65 
kasapi na mayroong 35 armas at 9 ripleng awtomatik. Panandang-bato 
sa kasaysayan ng Hukbo ang pagpapawalang-saysay sa mga kontra- 
insurhensyang programa ng mga nagdaang papet na rehimen: Oplan 
Cadena de Amor, Oplan Katatagan, Oplan Lambat Bitag |, Il, Ill at IV: Oplan 
Makabayan, Oplan Bantay Laya, Oplan Bayanihan, at DSSP Kapayapaan. 
Tulad ng mga kontra-insurhensyang programa sa nakaraan, kabiguan 
ang sasapitin at sa basurahan din ng kasaysayan pupulutin ang kontra- 
rebolusyonaryong JCP Kapanatagan ni Duterte. 


Sa Timog Katagalugan (TK), magiting nitong hinarap ang iba't ibang 
malulupit na kampanya ng panunupil at paglipol sa ilalim ng magkasunod 
na rehimeng US-Estrada at US-Macapagal-Arroyo kung saan itinakda 
ang buong rehiyon sa unahan ng pambansang prayoridad ng pagdurog. 
Ngunit pawang nangabigo ang mga pasistang rehimen sa kanilang 
layunin na durugin at tuluyang lipulin ang rebolusyonaryong kilusan sa 
rehiyon. Magiting na hinarap at nilabanan ng Bagong Hukbong Bayan at 
ng mamamayan ng TK ang lahat ng mga atake sa matatag na pamumuno 

ng Komiteng Rehiyon ng Partido ang 
malulupit na hagupit ng Joint Task 
Force Banahaw, Oplan Habol-Tamaraw 
sa ilalim ng berdugong si Palparan at 
ORBON Doctrine. 


Mauupos na lang ang mga 
reaksyunaryo't pasista sa pangangarap 
na.” madudurog nila ang BHB at 
rebolusyonaryong kilusan. Imposible 
itong mangyari hangga't umiiral ang 
isang bulok na lipunan.  lIsinilang 
ang BHB bunga ng kapasyahan ng 
masang anakpawis na lumaban para 
baguhin ang sistemang panlipunan 
na nagsadlak sa mamamayan sa 
malubhang kaapihan at kahirapan. 
Sa pamamagitan ng digmang bayan, 
ibabagsak ang paghahari ng mga 
panginoong maylupa-malalaking 
burgesya kumprador at wawakasan 
ang pagkubabaw ng imperyalismong 
US upang maitatag ang tunay na 
demokratiko at malayang Pilipinas. 


Ngunit hindi ito. matutupad 
sa mapayapang pamamaraan 
lamang. Kapos ang mga reporma 


at pakikipaggitgitan sa parlamento 
na kontrolado ng mga PML-MBK, 
kaya't sa esensya, walang magiging 
pagbabago kahit magpalit-palit pa ang 
mga pinuno ng bansa sa pamamagitan 
ng reaksyunaryong eleksyon. 


Ang  dustang Bs kalagayan ng 
Pilipinas ang nagtakda ng kawastuhan 
ng pagsusulong ng 7” "5" digmang 
bayan. Kailangang gamitin ang 
rebolusyonaryong 75B8975"dahas :578upang 
bawiin ang mga kinakamkam na 
lupa, dinadambong na yaman at 
ang pampulitikang kapangyarihang 
pinagpapasasaan ng mga ganid at 
gahaman. Sa tindi ng pasistang 
pananalakay ng rehimeng Duterte, 
higit na nagiging makatwiran ang 
armadong paglaban. 


Sa 53 taong pagpupunyagi ng BHB, 
dumadagundong ang panawagang, 
Digmang Bayan, Sagot sa Kahirapan! 
Sa TK, nakaukit ang mga tagumpay 
ng BHB at masang anakpawis. Daang 
libong ektarya ng lupang sinasaklaw 
ng rebolusyong agraryo ang ngayo'y 
pinagkukunan ng kabuhayan ng 
daanlibong mamamayan. Nakamit 
din sa tulong ng BHB ang pagpapataas 
sa presyo ng produktong bukid, 
pagbaligtad sa madadayang partihan 
ng ani, pagtataas sa sahod ng 
manggagawang bukid at pagpawi sa 
usura sa kanayunan. lIkinalugod ng 
mga magsasaka ng Quezon, Batangas, 
Rizal, Laguna, Palawan at Mindoro ang 
mga aksyong militar ng BHB upang 
nyutralisahin at pagbayarin ang mga 
despotikong PML at armadong tauhan 
ng mga ito. 


BALITANG TO 


2 patay, 2 sugatan sa ambus ng 
NAAC-BHB Rizal sa 80th IBPA 


Dalawang elemento ng 80th IBPA ang patay at dalawa ang sugatan sa 
inilunsad na ambus ng Narciso Antazo Aramil Command (NAAC)-BHB Rizal sa 
Maugraw, Sityo Quinao, Brgy. Puray, Rodriguez, Rizal noong Marso 26, bandang 
7:52 ng umaga. Inambus ang anim na elemento ng 80th IBPA habang nag-iigib 


malapit sa kanilang kampo sa Maugraw. 


Ayon kay Macario “Ka Karyo” Liwanag, tagapagsalita ng NAAC, “Ang aksyong 
militar na ito ay tugon sa kahilingan ng mamamayan, sa mga pagpapahirap at 
pandarahas na ginagawa ng 80th IBPA sa mamamayan ng probinsya.” 


Inilunsad ng BHB-Rizal ang opensiba bilang bahagi ng pagsalubong sa ika- 
53 anibersaryo ng BHB, sa gitna ng matinding operasyong militar ng AFP-PNP 


sa probinsya at buong rehiyon. 


“Patunay ang mga ambus at iba pang aksyong militar ng NAAC na hindi 
nito alintana ang todo-largang kampanya ng rehimeng US-Duterte para 
durugin ang PKP-BHB-NDFP. Patuloy nitong nahahawakan ang inisyatibang 
militar at ginagawang inutil ang AFP sa kabila ng pinatitinding FMO nito,” 


pagtatapos ni Ka Karyo. 

BHB rin ang kasangga sa pagtutol 
sa mga mapaminsalang proyektong 
bahagi ng imperyalistang agresyon 
sa rehiyon tulad ng multi-bilyong 
Kaliwa Dam at malalaking minahan sa 
Palawan. Ikinatuwa ng mamamayan 
ang mga taktikal na opensibang 
nagparalisa sa mga proyektong ito 
tulad ng pagsira sa mga kagamitang 
pang-operasyon at mga punitibong 
aksyon laban sa mga armadong 
maton at sundalong upahan ng mga 
kapitalista. Pati mga grupong maka- 
kalikasan ay “nagpapasalamat sa 
pagtatanggol at pangangalaga ng BHB 
sa kapaligiran. 


Sa panahon ni Duterte, ipinagbunyi 
ang matutunog na opensiba ng BHB- 
TK laban sa teroristang AFP-PNP. Isa 
rito ang pag-ambus ng BHB-Mindoro 
sa pinagsanib na 203rd Brigade at 
PNP-MIMAROPA noong Mayo 28, 
2021 sa Magsaysay, Occidental 
Mindoro na nagresulta sa 13 kaswalti 
sa mga pasista. Nangangatog na rin 
ang tuhod ng mga pwersa ng 202nd 
Brigade sa ilang ulit na pag-ambus sa 
kanila ng BHB-Rizal mula 2019-2021. 
Malaki namang sampal sa mukha ng 
1st, 59th at 85th IBPA ang kabiguan 
nitong durugin ang BHB sa Quezon 
kahit na walang puknat ang pang- 
aatake nila sa probinsya mula 2019. 


Tunay” na napakadakila at 
napakahalaga ng tungkuling 
binabalikat ng BHB sa pagsusulong ng 
demokratikong rebolusyong bayan. 
Tunay ring puno ito ng hirap at 
sakripisyo, lalo sa ilalim ng teroristang 
rehimeng Duterte na nahuhumaling 
na pagpapapatayin ang lahat ng mga 
rebolusyonaryo at maging mga kritiko 
nito. Ganunpaman, hindi nito 
kailanman kayang tibagin ang matibay 
na paninindigan ng isang tunay na 
Pulang hukbo. Determinado ang BHB 
na harapin ang hamon laban sa mga 
mersenaryo at pasistang kaaway. 
Magagawa ito dahil hindi lumalaban 
ang BHB nang nag-iisa--kasama nito 
ang milyun-milyong api't 
pinagsasamantalahang Pilipino na 
siyang kanlungan, balon ng lakas at 
inspirasyon 7 ng 5s bawat. Pulang 
mandirigma. Ito ang panata ng hukbo 
ng sambayanang Pilipino, Bang 
BAGONG HUKBONG BAYAN. 

PANGUNAHING LATHALAIN 


Isulong ang CASER, kamtin ang hustisyang panlipunan at 
iangat ang pamumuhay ng mamamayang Pilipino 


S: gitna ng napakatinding krisis sa ekonomya ng bansa na pinasahol ng pandemya at umigting na krisis ng 
pandaigdigang sistemang kapitalista, makatwiran ang panawagan para muling buhayin ang negosasyong 
pangkapayapaan sa pagitan ng reaksyunaryong gubyerno ng Pilipinas (GRP) at National Democratic Front of the 
Philippines (NDFP). Inilalagay sa unahan ng negosasyong pangkapayapaan ang pundamental na suliranin ng 
bayan at inihahapag ang mga kongkreto't kumprehensibong hakbangin para sa katuparan ng kanilang pambansa 
demokratikong aspirasyon. Tinatalakay ito sa adyendang Comprehensive Agreement on Social and Economic 
Reforms (CASER), pangalawa sa hanay ng mga kasunduang binubuo ng dalawang panig sa negosasyon kaugnay ng 
mga repormang panlipunan at pang-ekonomya. 


Napapanahong pag-usapan ito 
ngayong nalalapit ang eleksyon 
sa Mayo 2022 at patapos na ang 
termino ng anti-kapayapaang 
rehimeng Duterte. Nabuo na sana 
ang pinagkaisahang balangkas ng mga 
prinsipyo ng CASER bago natapos ang 
ikalawang rawnd ng negosasyong 
pangkapayapaan noong Oktubre 2016 
kung hindi unilateral itong ibinasura 
ni Duterte at winakasan ang usapan 
sa sulsol ng mga militaristang alipures 
niyang sina Lorenzana, Esperon at 
Afio noong Hunyo 2017. Nahinto ang 
negosasyon matapos ihayag ni Duterte 
ang Proclamation No. 360 at ideklara ng 
GRP na “terorista” ang PKP-BHB-NDFP. 


Ang inihaing bersyon ng CASER 
ng 5s NDFP ang - pinakamahalaga 
at. pinakapuso ng negosasyong 
pangkapayapaan. Pangunahing 
laman nito ang Agrarian Reform and 
Rural Development (ARRD) o ang 
pagpapatupad ng tunay na reporma 
sa lupa, pagpapaunlad ng agrikultura 
at kanayunan at ang National 
Industrialization and Economic 
Development (NIED) o pambansang 
industriyalisasyon at kaunlarang pang- 
ekonomya. Tinutugunan nito ang 
paglutas sa pundamental na ugat 
ng armadong tunggalian sa bansa 
na nasa kaibuturan ng inhustisyang 
panlipunan sa ilalim ng malakolonyal 
at malapyudal na lipunang Pilipino na 
likha ng imperyalismo, pyudalismo at 
burukrata kapitalismo. 


Mahalagang linawin at ipalaganap 
ang nilalaman ng CASER bilang 
bahagi ng pagsisikap na makamit ang 
tunay na makatarungang lipunan at 
pangmatagalang kapayapaan. 


Tunay na reporma sa lupa 
Sa. agrikultura umaasa ang 
mayorya ng populasyon sa kanayunan 

na binubuo ng masang magsasaka 
at. mga manggagawang bukid 
para sa produksyon ng pagkain at 
hilaw na materyal para sa lokal na 
industriya. Dumaranas sila ng ibayong 
pagsasamantala at pang-aapi sa ilalim 
ng pyudal at malapyudal na sistema. 
Salalayan nito ang monopolyo't kontrol 
ng malalaking panginoong maylupa 
sa kalakhan ng 13 milyong ektaryang 
lupang agrikultural, habang wala o 
kulang sa lupang mabubungkal ang 7 
sa 10 magsasaka sa buong bansa. 


Sa programa ng CASER, wawakasan 
ang monopolyo sa lupa ng mga 
PML, iaangat ang kabuhayan ng 
mga magsasaka at pauunlarin ang 
agrikultura. Kukumpiskahin ang 
mga kinamkam na lupain ng mga 
PML at malalaking korporasyon at 
ipamamahagi ito nang libre sa mga 
magsasakang wala o kulang sa lupa. 


Ipagkakaloob din sa mga 
magsasaka ang libreng irigasyon 
at mga imprastruktura at pasilidad 
sa produksyon at pagmemerkado, 
subsidyo sa binhi at kagamitan, 
crop insurance, murang pautang 
at suportang teknikal sa tulong 
ng kanilang mga kooperatiba at 
asosasyon. 8 Payayabungin ang mga 
industriya ng mga lokal na produkto 
sa bansa kagaya ng palay, mais, niyog, 
asukal, karne at iba pa. Maglalaan 
ng pondo para sa pagpapaunlad ng 
pagsasaka at paggamit ng mga makina 
na nagpapabilis sa produksyon. 


Pamumunuan ng mga kooperatiba 
ang 5s sBkolektibong BB pagsasaka at 
ipagkakaloob sa mga kasapi nito 
ang nakabubuhay na sahod, sapat 
na benepisyo at karapatan sa pag- 
uunyon ng (mga manggagawang 
bukid. Samantala, ipagbabawal ang 
pagpapalit-gamit ng lupa, usura, 


militarisasyon sa mga lupang saklaw 
ng repormang agraryo at malakihang 
importasyon ng mga produktong 
agrikultural. na pumipinsala sa 
kabuhayan ng mga magsasaka at lokal 
na industriya. 


Pambansang industriyalisasyon 


Katuwang ng repormang agraryo 
ang pagpapatupad ng pambansang 
industriyalisasyon para sa paglikha 
ng mga kagamitan sa produksyon at 
lokal na yaring produkto. Mahigpit 
itong nakaugnay sa pagpapaunlad ng 
manupaktura at siyensya't teknolohiya 
ng bansa. 


Balangkas ng burador na 
CASER ng NDFP 


l. Deklarasyon ng mga Prinsipyo 
ll. Mga Batayan, Saklaw at Paggamit 
(Applicability) 
lll. Pagpapaunlad sa Pambansang 
Ekonomya 
A. Repormang Agraryo at Kaunlarang 
Pang-kanayunan 
B. Pambansang Industriyalisasyon at 
Kaunlarang Pang-ekonomya 
C. Pangangalaga sa Kapaligiran, 
Rehabilitasyon at Kumpensasyon 
IV. Pagtatanggol sa Karapatan ng 
Mamamayan 
A. Karapatan ng mga Manggagawa 
B. Pagtataguyod sa Patriyotiko, 
Progresibo at Maka-mamamayang 
Kultura 
C. Pagkilala sa Lupaing Ninuno 
at Teritoryo ng mga Pambansang 
Minorya 
V. Pambansang Soberanya para sa 
Pambansang Kaunlaran 
A. Relasyong Pang-ekonomiko at 
Pangkalakalan sa mga Dayuhan 
B. Mga Patakaran sa Pinansya, 
Salapi at Kapital (Fiscal) 
C. Planong Pang-sosyo-ekonomiko 
VI. Pangkalahatang Mekanismo sa 
Pagpapatupad 
VIl. Mga Huling Probisyon 

Sa balangkas ng CASER, isasabansa 
ang mga estratehikong industriya ng 
kuryente, tubig, pagmimina, langis, 
transportasyon at telekomunikasyon 
upang makalikha ng maraming 
trabaho at itaas ang antas ng 
pamumuhay ng sambayanan. 
Titiyaking pag-aari at kontrolado 
ito ng mamamayang Pilipino para 
sa sapat, mura at de-kalidad na 
serbisyo at produkto. Lilimitahan sa 
40946 ang pagmamay-ari ng dayuhang 
kapitalista laluna sa mga industriya ng 
bakal, kemikal, makina, electronics, 
gamot, tela at damit, pagkain at 
inumin, sasakyan, gamit at makinang 
pansakahan, at “mga batayang 
produktong pangkonsyumer. 
Samantala, bubuwagin ang mga kartel 
at kukumpiskahin ang malalaking 
kumpanyang pag-aari. ng BBmga 
dayuhan at burgesya komprador. 


Bibigyan ng pagkakataong 
umunlad ang mga may-ari ng 
micro, small at medium enterprises 
(MSMEs).  Ipagkakaloob sa kanila 
ang mababang gastos sa produksyon, 
kumprehensibong suporta sa pautang, 
teknolohiya, distribusyon hanggang 
sa pagbebenta ng kanilang mga 
produkto sa pamilihan. Tatanggalin 
din ang mga hindi kinakailangang 
regulasyon at buwis. 


Pangangalaga sa kalikasan at 
rehabilitasyon 


Dapat pangalagaan ang 
kalikasan habang minamaksimisa at 
pinakikinabangan ang patrimonyang 
yaman ng bansa. 


Sa diwang ito, babawiin ang mga 
lupain at katubigang sinisira ng mga 
dayuhang kapitalista at isasailalim 
ang mga ito sa rehabilitasyon. 
Poprotektahan din nito ang mga 
napreserba pang bahagi ng kalikasan. 
Ipahihinto ang mga mapaminsalang 
proyekto ng pagmimina, pagtotroso, 


reklamasyon at plantasyon. 
Lilimitahan ang pagmimina 
sa pagmimina lamang ng mga 


kinakailangan para sa manupaktura 
ng mga kagamitan sa produksyon at 
mabibigat na industriya. 


Ipagbabawal din ang mga ehersisyo 
at iba pang aktibidad pangmilitar ng 
AFP-PNP at US kagaya ng pagpasok 
ng mga armas nukleyar, biological at 
kemikal, gayundin ang mga aktibidad 

ng tropa ng China sa West Philippine 
Sea na nakasisira ng mga bahura at 
nakaaapekto sa pamumuhay ng mga 
hayop sa ilalim ng dagat. 


Magsasaliksik ng mga 
pamamaraan para hindi magresulta 
sa. malawakang pagkasira. ng 
kalikasan. Pananagutin ang mga 
maysala sa pagkawasak ng kalikasan 
at titiyakin ang rehabilitasyon at 
kumpensasyon sa mga komunidad at 
mamamayang biktima ng mga ito. 


Serbisyong panlipunan at 
pagtataguyod sa demokratikong 
karapatan ng mamamayan 


Layon ng CASER na ipagkakaloob 
ang de-kalidad at 5 abot-kayang 
serbisyong panlipunan sa malawak 
na hanay ng mamamayan. Kabilang 
dito ang karapatan at akses ng 
lahat sa “edukasyon, serbisyong 
pangkalusugan, pabahay, yutilidad 
(tubig, kuryente, transportasyon, at 
iba pa), komunikasyon, kalinisan at 
paghahanda at subsidyo sa panahon 
ng sakuna. 


Isusulong at gagarantiyahan ang 
karapatan ng mga ispesyal na sektor 
sa lipunan kagaya ng mga kababaihan, 
bata, nakatatanda, may kapansanan 
at pambansang minorya. lgagalang 
ang kultura ng mga pambansang 
minorya at kanilang awtonomiya. 


Ipalalaganap ang makabayan, 
progresibo at makamasang kultura. 
Rerepasuhin ang mga libro at 
kurikulum upang maging salaminan 
ng “makabayang edukasyon at 
pagpapalaganap ng makamasa at 


makabayang sining, 
masmidya. 


panitikan at 


Itutuon sa pangangailangan at 
pag-unlad ng mamamayang Pilipino 
ang pinansya ng bansa. Titiyaking ang 
mga lokal na bangko ay may sapat 
na pondo para sa mga programang 
pang-agrikultura. at 5 pambansang 
industriyalisasyon. Bibigyan ng 
prayoridad sa pambansang badyet 
ang Bs edukasyon at. kalusugan, 
mga pampublikong yutilidad, 
pagpapayabong ng mga produktibong 
sektor sa ekonomya at subsidyo sa 
mga ispesyal na sektor ng lipunan. 
Ibabasura ang batas sa awtomatikong 
pagbabayad ng utang at bubuwagin 
ang sistema ng pork barrel. Palalakasin 
ang mga batas at patakaran kontra 
korapsyon at maglulunsad ng mga 
kampanya para linisin ang gubyerno 
ng mga korap at abusadong opisyal. 


Ipatutupad ang 5 progresibong 
sistema ng pagbubuwis na sumisingil 
nang mas malaki sa mga maykaya at 
mas maliit sa mahihirap. Bubuwagin 
ang TRAIN Law, value-added tax at 
lalakihan ang buwis sa mga luho at 
bisyo tulad ng alak, sigarilyo at sugal. 


Pagtataguyod sa pambansang 
soberanya 


Babaguhin ng CASER ang kalakaran 
ng relasyong panlabas sa ekonomya 
upang itatag. ang 8 ekonomyang 
nakasasapat at 8s umaasa-sa-sarili. 
Itatakwil ang mga neoliberal na 
patakaran at kung kinakailangan, ay 
iaatras ang pagsapi sa mga maka- 
imperyalistang tratado sa GATT-WTO, 

IMF-WB, ADB, APEC, RCEP, ODA, 
AlIB, at iba pa. lhihinto ang mga 
hindi pantay na kasunduan sa mga 
imperyalistang US at China kabilang 
ang mga kasunduang militar. 


Titiyaking ang pagpasok ng 
dayuhang kapital at produkto ay 
hindi makapipinsala sa ekonomya ng 
bansa kundi makatutulong sa paglago 
nito. Bibigyan ng prayoridad ang 
mga negosyanteng Pilipino sa mga 
insentibo at suporta sa pautang, 
buwis, taripa, foreign exchange at iba 
pa. Kokontrolin ang paglabas-masok 
ng mga foreign currency kagaya 
ng dollar at yen upang iwasang 
madiskaril ang lokal na ekonomya. 


Malinaw. na. nilalaman: ng 
CASER ang batayang kahilingan 
ng mamamayang Pllipino at mga 
rekisitos sa pagkakamit ng tunay, 
pangmatagalan at makatarungang 
kapayapaan sa bansa. Ngunit 
dahil tumataliwas ito sa interes ng 
naghaharing uri sa bansa, ginagawa 
ng mga ito ang lahat ng makakaya 
upang madiskaril ang negosasyon 
at pigilan ang pagkakaroon ng 
kasunduan sa CASER. Sa kasalukuyan, 
walang aasahan ang sambayanan sa 
rehimeng Duterte o sa mga kaalyado 
nitong paksyon sa pulitika na sina 
Marcos at Arroyo na ipagpapatuloy 
ang negosasyon at isakatuparan ang 
mga programa sa ilalim ng CASER. 


Gayunman, positibong tinitingnan ng 
NDFP ang pahayag ng ilang kandidato 
sa pagkapresidente sa eleksyong 
2022 ng kahandaan nilang muling 
buksan ang usapan sakaling maluklok 
sa estado-poder. 


Sa kabilang banda, ipinatutupad 
ng rebolusyonaryong kilusan ang 
ilang bahagi ng programa ng CASER sa 
kanayunan sa saklaw nito sa 
pamamagitan ng mga lokal na organo 
ng kapangyarihang 5 pampulitika. 
Ganap na makakamit lamang ang mga 
programa ng CASER sa pagtatagumpay 
ng demokratikong rebolusyong bayan 
at. pagtatayo. ng tunay na 
demokratikong gubyernong nagsisilbi 
sa mithiin ng sambayanan. 


LATHALAIN 


Kabiyak, kapamilya, kasama sa pakikibaka 


alasak na itim na propaganda laban sa rebolusyon ang akusasyong “sumisira ito ng mga pamilya.” Gamit ang 
mga pekeng suko, bayarang troll at sasandakot na mga taksil, ipinalalaganap ang diumanong masasaklap na 
kwento ng mga kasapi ng Bagong Hukbong Bayan (BHB) na nawalay sa anak, asawa o magulang. Binabaluktot ng 
rehimen ang pagpapahalaga ng mga Pilipino sa pamilya para dungisan ang rebolusyonaryong kilusan at palabasing 
salungat sa interes ng pamilya ang pagsusulong ng rebolusyon. 


Malayo sa kasinungalingang ito ang pamilyang luwal ng rebolusyonaryong pakikibaka. 


Ang rebolusyonaryong 


pamilya ay mapagpalaya, matapat at nagsasa-alang-alang sa kapakanan ng lahat, hindi lamang ng sariling pamilya. Higit 
na yumayabong dito ang pag-ibig sa asawa't anak kasabay ng pagmamahal sa bayan. Tunghayan ito sa panayam kay Ka 
Mhel (KM), opisyal ng isang larangang gerilya sa TK, at sa kanyang anak na isang Pulang mandirigma na si Ka Jane (KJ). 


Kalatas (K): Paano nagsimula 
ang rebolusyonaryong relasyon 
ninyong mag-asawa? 


KM: Nakilala ko si Agom'! sa 
pangalang Ka Jon, Mayo 1996. 
Panahong 'yon, may hinahangaan 
akong ibang kasama na magaling 
maggitara. Nagkasabay sila ni Ka Jon 
ng mungkahing panliligaw sa akin. 


Kinausap ako ng mga kasama, sabi 
nila, ako na ang mamili. Mahirap. 
May nabubuong damdamin ako 
dun sa isang kasama, pero may 
ibang dating si Ka Jon. Mas matikas 
siya. Dagdag pogi points ang galing 
niya sa pistola. Mabilis siyang 
bumunot. Dito ako nagsimulang 
humanga sa kanya lalo't gusto kong 
maging opisyal militar. Bukod dun, 
mahusay, walang pagod at matiyaga 
siyang magturo. Mabait din, 
masipag, malakas ang inisyatiba sa 
mga gawain at walang kayabangan. 
Tinuruan niya rin ako ng ilang kanta. 

Noong nagpasya akong si Ka Jon 
ang piliin, nagdeklara naman si Ka 
Jon na aatras na dahil nahihirapan 
daw ako. Pinagharap kami ng mga 
kasama. Sabi niya, “Ano, manliligaw 
pa ako sa'yo?” Hindi ko alam kung 
bakit, pero umiyak ako't sumandal 
na lang sa balikat niya bilang sagot. 
Naging kami na bandang huli. 


Mas hinangaan ko siya sa pagtagal 
ng panahon. Kung paano niya 
niyakap, itinaguyod at ipinatupad 
ang simpleng pamumuhay at 
puspusang pakikibaka na napatagos 
niya sa aming mga anak. May 
mataas 7s siyang 5B8Bsphagpapahalaga 
sa organisasyon at prestihiyo ng 
Partido. Makailang beses na siyang 
nakipagbuno sa bingit ng kamatayan 
pero hindi ko siya kinakitaan ng 
pagkaduwag at panlulumo. May 
isang labanan na nagkaroon siya 
ng malalang sugat at nanganib ang 
buhay. Nag-text pa siya nun: “Wag 


nyong kalilimutang mahal na mahal 
ko kayo ng mga anak natin. “Wag 
kayong bibitaw. Ipagpatuloy nyo 
ang rebolusyon! 


K: Paano ninyo pinaghandaan ang 
rebolusyonaryong pagpapamilya? 


KM: Tiniyak naming mula sa mga 
kapamilya namin ang tagapangalaga 
ng mga bata para sigurado kaming 
lalaki sila nang maayos, naaasikaso 
at nasusubaybayan. Sa programa 
namin, ang mga bata ang dumadalaw 
sa amin para makahalubilo rin nila 
ang mga kasama at masa. Bahagi 
“yun ng utay-utay na pagmumulat sa 
mga bata at nag-aalaga. Sa dalaw, 
tumutulong sila sa “min, sumasali 
sa pagluluto at mga presentasyong 
pang-kultura.. May nakakatuwang 
kwento sa dalaw noong ikalawa 
naming anak. Pitong taong gulang 
pa lang siya noon pero pinuna niya 
ang mga kasama, “Wag kayong 
mag-aksaya ng pagkain. Mahirap 

maghakot ng bigas tsaka kawawa 
ang mga magsasaka.” 


K: Ano ang iyong pananaw sa 
pagiging rebolusyonaryo at Pulang 
kumander ng iyong mga magulang? 


KJ: Lumaki ako sa “king mga kamag- 
anak. Sabi nila, NPA ang mga 
magulang ko. Marami akong tanong 
noon: Bakit may NPA at bakit nag- 
NPA sina Mama at Papa? Naaalala 
ko pa noong sinabi ng isang sundalo 
sa lugar namin na masasamang tao 
ang mga NPA...ibig sabihin ba nun na 
masama rin ang mga magulang ko 
dahil NPA sila? 


Dahil kailangan ko ng sagot, 
noong pinatawag ako ng aking mga 
magulang ay “di ako nagdalawang- 
isip pa. Agad akong pumunta sa 
kanila. Sa loob ng ilang linggong 
pakikipamuhay sa mga NPA at sa 
mga magulang ko, isang bagay 
lang ang naging maliwanag para 
sa akin. “Yun ay ang katotohanang 
hindi pala masasama ang NPA. 
Nakita ko ang ningning sa mata ng 
mga maralita, naramdaman ko ang 
kanilang pananabik na makasama 
ang kanilang hukbo, walang iba 
kundi ang NPA! Nakita ko rin ang 
mahusay na ugnayan at unawaan sa 
pagitan ng mga kasama na nagmula 
sa iba't ibang uri na mayroong iba't 
ibang kulturang kinagisnan. “Dahil 
doon, nagsimula nang magkaroon 
ng puwang ang rebolusyon sa puso 
ko. Hanggang nung umabot ako sa 
tamang edad ay nagpasya na “rin 
akong mag-NPA tulad nina Mama at 
Papa. 


K: Paano nakatutulong ang inyong 
relasyon sa pagtupad ng tungkulin 
sa rebolusyon? 


KM: Walang kasinsaya ang kasa- 
kasama ang minamahal sa 
pagrerebolusyon. Inspirasyon 
ang mga mahal sa buhay. Laging 
nakasuporta si Agom sa paggampan 
ko ng gawain at tungkulin. Payo 
niya sa akin sa pagdadala ng TO?, 
“Bilang opisyal, “wag kang matakot 
sa kamatayan para madala mo sa 
labanan ang mga kasama. Kapag 
natakot ka, kahit kailan, hindi 
ka makakapamuno at hindi rin 
magtatagumpay.” 

Nakuha ko sa kanya kung paano 
magkontrol ng emosyon at wastong 
pakikipagtunggali. Sinanay at 
tinuruan niya akong tumayo sa 
sarili kong paa at hindi nakasandig 
sa kanya. Sa mga labanan, kahit 
na nasa unahan ako, hindi ko siya 
narinig ni minsan na mag-alangan o 
pumigil sa akin. Walang pyudal na 
relasyong namamagitan sa aktwal 
naming pagtupad ng tungkulin, siya 
bilang pangunahing kumander at 
ako bilang segundaryong opisyal. 


KJ: Nung magkakasama kami sa 
isang yunit ng ilang taon, marami 
akong natutunan sa kanila hindi lang 
bilang magulang kundi bilang opisyal 
namin. Si Papa ang nagturo sa “kin 
kung paano gumamit ng pistola, 
kumuha ng blood pressure, gumamit 
ng icom? at tumugtog ng gitara. 


KM: At syempre, kung may krisis 
ang isa sa pamilya, kailangang maging 
matatag ang iba para sa pag-alalay. 


K: Paano ninyo pinapaunlad 

ang inyong relasyon kasabay ng 
paggampan ng rebolusyonaryong 
gawain? 


KM: Bahagi ng rebolusyonaryong 
tungkulin ang pagpapaunlad ng 
relasyong mag-asawa upang hindi 
ito maging bagahe sa pagkilos at 


sa halip ay maging inspirasyon. 
Inuunawa namin ang hindi lang 
miminsang mahigit isang taon na 
hindi nagkikita dahil sa gawain. 
Pero hindi kami nakakalimot. 
Nagbabahaginan ng mga bagong 
karanasan, problema, kahirapan 
at tagumpay sa pamamagitan ng 
sulat, cellphone at ang marami 
ay sa pagkikita. Naglulunsad din 
kami ng “mga pana-panahong 
PPs?” at paglalagom ng aming 
relasyon. Dagdag pa ang maliliit at 
simpleng bagay naming ginagawa 
na nagpapakita ng pagmamahal. 
Ako, mahilig magluto o magtabi ng 
pagkaing naipepreserba. Lalagyan 
ko pa ng message sa maliit na 
papel na ididikit ko sa pasalubong. 
Iniipon ko “yun sa isang lunch 
box. Ganundin si Agom. Tinapang 
karneng baka, kalabaw, pati pulseras 
at mga souvenir. Meron din para sa 
mga anak namin. Kapag nagkita na, 
alam mong lagi kang naaalala. 


KJ: Labis ang pagmamahal at 
pagrespeto ko sa kanila, hindi 
lang bilang aking magulang kundi 
kapwa rebolusyonaryo. “Yung 
pagkakataong kasama ko sila, mga 
mahal ko sa buhay, ipinaparamdam 
ko sa kanila kung gaano ko sila 
kamahal, gaano sila kahalaga. 

Sa loob ng kilusan, lahat ay umiibig, nagmamahal, pumapasok sa relasyon 
hanggang magbuo ng pamilya. May naghihiwalay at nagdidiborsyo ngunit 
mas nakararami ang matagumpay sa pagbubuo ng isang rebolusyonaryong 


pamilya tulad nila Ka Mhel, Ka Jon at Ka Jane. 


May malaking papel na 


ginagampanan ang mga kakolektibo, iba pang kasama sa Partido at pamilya sa 
pagpapatatag ng relasyon. Itinataguyod sa loob ng rebolusyonaryong kilusan 
ang proletaryong pananaw hinggil sa pakikipagrelasyon at pag-aasawa, 


paggalang sa karapatan ng 
mga kababaihan at pag- 
aaruga ng mga anak sa 
linya ng pambansa- 
demokratikong 
rebolusyon. 


1 Asawa sa salitang 
Bikol 

2 Taktikal na 
opensiba 

3 Radyong pang- 
komunikasyon 

4 Pagpuna at 
pagpuna sa sarili 

Ano ang Permit to Campaign (PTC) at 
Campaign Access Fee (CAF)? Paano 
ipinatutupad ng rebolusyonaryong 
kilusan ang mga ito? 


TUGEN 


NI PATNUBAY DE GUIA 


MM” dalawang pampulitikang kapangyarihan ang umiiral sa bansa--ang reaksyunaryong kapangyarihan 
ng estado ng malalaking burgesya komprador at panginoong maylupa at ang rebolusyonaryo't Pulang 
kapangyarihan ng mga uring inaapi't pinagsasamantalahan, sa pamamagitan ng kanilang Demokratikong 
Gubyernong Bayan (DGB) na umiiral sa mga sona't larangang gerilya sa bansa. 


Habang nakikibaka ang 
rebolusyonaryong kilusan at 
sambayanang Pilipino para ibagsak 
ang estado ng mga naghahari at 
nagsasamantalang uri sa buong 
kapuluan, kasabay ding pinatutupad 
ang mga responsibilidad at tungkulin 
sa pagpapatakbo ng sarili nitong 
gubyerno. Tungkulin at karapatan 
ng DGB na magpatupad ng kanyang 
sariling mga batas, alituntunin at 
patakaran alinsunod sa kapangyarihan 
at otoridad nito bilang hiwalay na 
gubyernong umiiral sa maraming 
bahagi ng teritoryo ng Pilipinas. Ang 
pag-iisyu ng gubyernong bayan ng 
mga permiso upang makapagpatakbo 
ng negosyo ang mga dambuhalang 
korporasyon at malalaking kumpanya 
at maglunsad ng iba pang mga 
aktibidad ang mga lokal na pulitiko 
sa saklaw ng mga sona't larangang 
gerilya hanggang sa pagpapataw 
ng rebolusyonaryong buwis sa 
mga ito ay karapatan at tungkulin 
(function) ng DGB bilang hiwalay na 
gubyerno.” Kung kaya't bahagi ng 
function ng paggugubyerno ng DGB 

ang pag-iisyu ng permit to campaign 
(PTC) at pagpapataw ng campaign 
access fee (CAF) sa panahon ng 
mga burges na halalan. lInoobliga 
ng patakarang ito ang lahat ng mga 
kandidato na kumuha ng permiso 
sa DGB, sa pamamagitan ng mga 
iba't ibang kumand ng BHB kung 
nais nitong makapasok at malayang 
makapangampanya sa saklaw na 
mga teritoryo ng gubyernong bayan. 
Ang CAF naman ay makatarungang 
halagang hinihingi ng DGB bilang 
isang anyo ng pagbubuwis at bahagi 
ng mga kundisyon sa pag-iisyu ng PTC. 


Dapat igalang at mahigpit 
na tupdin ng sinuman ang mga 
batas, tuntunin at patakaran na 
pinaiiral ng DGB kabilang ang PTC 
at CAF. Nakabatay ang mga ito sa 
ipinatutupad na pampulitika at 


Pulang kapangyarihan sa loob ng 
mga sona't larangang gerilya labas 
sa pinaiiral na batas at patakaran ng 
pasista at reaksyunaryong estado. 
Ang rebolusyonaryong sistema ng 
batas at hustisya ay malayung-malayo 
sa umiiral na bulok at reaksyunaryong 


sistema ng batas at hustisya sa bansa 
na pangunahing nakakiling sa mga 
mayayaman at nasa kapangyarihan 
sa kapariwaraan naman ng mga uring 
inaapi't pinagsasamantalahan. 


Makatwiran “at makatarungan 
ang ipinatutupad na PTC at CAF ng 
rebolusyonaryong kilusan sa tuwing 
nagaganap ang burges na halalan 
sa bansa. Isa rin itong anyo ng pag- 
eehersisyo ng Pulang kapangyarihan 
ng DGB na obligadong kilalanin 
at igalang ng mga kandidato sa 
reaksyunaryong eleksyon. Ang PTC ay 
taktikal na kasunduan sa pagitan ng 
mga kandidato at rebolusyonaryong 
kilusan na nagbibigay sa una 
ng karapatan at kalayaang 
makapangampanya sa loob ng mga 
sona't larangang gerilya ng PKP- 
BHB-NDFP batay sa mga itinakdang 
kondisyon. Ipinagkakaloob ang PTC 
matapos magkasundo ang dalawang 
panig sa halagang babayaran ng mga 
kandidato na CAF.” Ganunpaman, 
maling isipin na nakatali lamang sa 
pagbabayad ng CAF ang pag-iisyu 
ng DGB ng PTC. Sa ilang piling mga 
kaso, iniisyuhan ng DGB ng PTC ang 
mga kandidato sa batayang pulitikal 
at kunsiderasyon sa kakayahan 
nitong magbayad ng CAF. Hindi 
pinagkakalooban ng PTC ang mga 
kandidatong BB sagadsaring  kontra- 
rebolusyonaryo at may mga utang 
na dugo sa rebolusyonaryong kilusan 
kahit pa handa silang magbayad ng 
CAF. 


Pawang kasinungalingan at 
paninira ang ikinakalat ng AFP, PNP 
at reaksyunaryong gubyerno na ang 
pagpapataw ng PTC at CAF ay isang 
uri ng "ekstorsyon." Palibhasa'y 
ayaw nilang tanggapin sa sarili na 
may umiiral na ibang gubyerno na 
nagpapatupad ng sarili nitong mga 

batas at patakaran sa bansa. Sa 
bigong pagnanais ng AFP at PNP 
na pigilang makipag-usap ang mga 
kandidato sa mga kinatawan ng DGB 
para sa pagkuha ng PTC, tinatakot 
at binabalaan silang kakasuhan ng 
AFP at PNP. Subalit sa mahabang 
karanasan” ng 7 rebolusyonaryong 
kilusan sa mga burges na halalan, 
binabalewala ng mga kandidato ang 
mga babala at pananakot ng AFP at 
PNP. Patuloy silang nagpaparamdam 
na handa silang makipag-usap at 
aktibo ring naghahanap ng mga linya 
na magsilbing tulay upang makipag- 
usap sa kinatawan ng kumand ng BHB 
sa kanilang lugar. Ito'y palatandaan na 
kinikilala nila ang DGB na dapat nilang 
pakitunguhan para sila ay malayang 
makapangampanya sa saklaw na 
teritoryo ng rebolusyonaryong 
kilusan. Kung tutuusin, karaniwan 
nang nakatatanggap ang gubyernong 
bayan ng mga boluntaryong donasyon 
mula sa mga kandidato bilang tanda 
ng pagkilala nila na may umiiral na 
ibang gubyerno. 


Ang PTC ay hindi lamang isang 
kapirasong papel... Ang pag-iisyu 
ng PTC ay sumisimbolo ng Pulang 
kapangyarihan at otoridad ng DGB 
para protektahan at ipagtanggol ang 
base ng rebolusyon mula sa mga 
panlilinlang, intimidasyon, pananakot 
at karahasan na tipikal na nangyayari 
sa reaksyunaryo at burges na halalan 
sa bansa. Ang PTC ay naglalaman ng 
mga kundisyon, na dapat matapat 
na sundin ng mga kandidato, tulad 
ng pagbabawal sa pagdadala ng mga 
armas ng kanilang mga badigard at 
kasamahan habang nangangampanya, 
absolutong pagbabawal sa pagsama 
ng mga armadong tropa ng AFP at 
PNP bilang eskort, pananakot at 
pagsasagawa ng mga intimidasyon at 
pandarahas sa masa. Ang tahasang 
paglabag sa mga kasunduan na laman 
ng PTC ay batayan para kanselahin 
o bawiin ng DGB ang PTC. Maaari 
pang humantong na patawan ng 
DGB ng angkop na kaparusahan ang 
mga kandidato batay sa mga nagawa 
nilang paglabag sa mga kundisyong 
nakapaloob sa PTC. 


Ang mga pagbubuwis ng 
rebolusyonaryong kilusan kabilang 
ang sa eleksyon ay pangunahing 
ipinapataw sa malalaking panginoong 
maylupa, dambuhalang korporasyon 

Ang Permit to Campaign (PTC) ay hindi lamang 
isang kapirasong papel. Ang pag-iisyu ng PTC 
ay sumisimbolo ng Pulang kapangyarihan at 
otoridad ng Demokratikong Gubyernong Bayan 


para protektahan at ipagtanggol ang base ng 
rebolusyon mula sa mga panlilinlang, intimidasyon, 
pananakot at karahasan na tipikal na nangyayari sa 
reaksyunaryo at burges na halalan sa bansa. 


at negosyo at burukratang kapitalista. 
Direktang napupunta sa mamamayan 
ang napapalitaw na buwis sa anyo ng 
mga serbisyo tulad ng gastos sa mga 
kampanya sa edukasyon, kalusugan 
at sanitasyon, proyektong pang- 
ekonomya ng baryo, sa pagpapaunlad 
ng mga kagamitan sa produksyon ng 
mga kooperatiba at samahang masa, 
depensa sa baryo at marami pang iba. 
Tinitiyak ng DGB na bawat sentimong 
napapalitaw nito ay napupunta sa 
anyo ng serbisyo sa masa at digma. 
Matama ring tinatasa (awdit) ang mga 
ulat sa pinansya at regular na iniuulat 
ito sa mamamayan ng baryo. 


Sa kabilang panig, maraming 
ipinapataw na buwis ang 
reaksyunaryong estado na nagsisilbing 
pabigat na pasanin ng masang 
Pilipino lalo na ng uring anakpawis. 
Malaking bahagi rin ng nakokolektang 
buwis ng reaksyunaryong gubyerno 
ay napupunta sa korupsyon at 
pagnanakaw ng mga tiwaling opisyal 
nito mula pambansa hanggang sa 
antas ng barangay at kakarampot 
na lamang ang napupunta sa mga 


serbisyong sosyal na  kailangang- 
kailangan ng taumbayan. 
Malinaw na ang tunay na 


gubyernong nagsusulong ng interes 
ng mamamayan ay ang DGB. 
Maitatayo lamang ito sa pambansang 
saklaw sa pagtatagumpay ng 
demokratikong rebolusyon ng bayan 
(DRB) sa pamamagitan ng matagalang 
digmang bayan (MDB). Malaon nang 
pinatunayan na hindi eleksyon ang 
solusyon sa pagkakamit ng mithiin ng 
sambayanang Pilipino para sa malaya, 
demokratiko at masaganang buhay. 
Lalong kinakailangang patuloy at 
puspusang ilinaw ng rebolusyonaryong 
kilusan ang kahungkagan ng burges 
na eleksyon sa isang panig at 


katumpakan ng armadong rebolusyon 
sa pagkakamit ng saligang pagbabago 
sa lipunang Pilipino sa kabilang panig. 
Kailangang puspusang basagin sa 
kaisipan ng masa ang ilusyon na 
ipinakakalat ng mga naghaharing 
uri at mga propagandista nila na sa 
pamamagitan ng eleksyon, na siyang 
salaminan diumano na may umiiral na 
"demokrasya" sa bansa, matutupad 
ang pangarap ng mamamayang 
Pilipino na magkaroon ng pagbabago 
sa kanilang abang kalagayan. 


Dapat samantalahin ang 
mga oportunidad na  ibinubukas 
ng eleksyon para sa gawaing 
pagpapalawak at pagpapatatag ng 
mga base, sa paglulunsad ng mga 
kakayaning taktikal na opensiba na 
tiyak ang tagumpay at sa maramihang 
rekrutment 8 para. sa. 5PKP-BHB- 
NDFP. Dapat paramihin ang mga 
kaibigan at alyado ng rebolusyon sa 
pamamagitan ng iba't ibang anyo ng 
ugnayan, kooperasyon at alyansa. 
Kabigin ang mga di palaban at nyutral 
upang ihiwalay ang mga sagadsaring 
kontra-rebolusyonaryo sa hanay ng 
mga lokal na opisyal. 


Sa kalagayang marami pa ring 
Pilipino ang mababaw pa ang 
pampulitikang kamalayan at lubos 
pang naniniwala sa burges na halalan, 
bahagi rin ng tungkulin ng 
rebolusyonaryong kilusan ang 
gabayan at edukahin ang masa sa 
matalinong paraan ng pagpili ng 
kanilang kandidato. Turuan silang 
makipag-ugnayan at makipag-aralan 
sa mga organisasyon na nagsusulong 
ng "bagong pulitika" at naglalatag ng 
mga pamantayan sa pagpili ng 
kandidato na matapat at 
konsistenteng nagsusulong ng interes 
at kapakanan ng mga uring inaapi't 
pinagsasamantalahan. 

SERYE 


Ang paglakas ng armadong pakikibaka at pagbagsak 


ng diktadura 


indi na makapaghari sa dating paraan ang naghaharing-uri. Naghahangad ang 
taumbayan ng isang rebolusyonaryong pagbabago, sa pamamagitan ng armadong 
pakikibaka sa pamumuno ng isang rebolusyonaryong partido. Kinailangang itatag ng US 
ang isang malupit na awtokratikong papet sa bansa para pigilan ito. 


Ang malalakas at malawakang 
protestang bayan mula huling bahagi 
ng dekada 1960 sa pamumuno ng 
muling itinatag na Partido Komunista 
ng Pilipinas (PKP), ang pagsilang 
ng Bagong Hukbong Bayan (BHB) 
at ang Moro National Liberation 
Front (MNLF) sa Mindanao ang 
mga kinatakutan ng rehimeng US- 
Marcos sa maagang bahagi ng 
dekada 1970. Nanganganib ang 
kanyang pakanang ipagpatuloy ang 
sistematikong korapsyon at ang 
interes ng imperyalismong US na sa 
pandaigdigang antas ay minumulto 
rin ng paglaganap ng komunismo sa 
Europa at Asya matapos lumaya at 
maging sosyalistang mga bansa ang 
sangkatlo ng daigdig. Ito ang mga 
bagay na nagtulak kay Marcos upang 
ideklara ang Martial Law noong 1972. 


Para magawa ito, pinalaki niya 
nang husto ang mga numero at bilang 
ng kasapi ng PKP, mga mandirigma 
at sandata ng BHB, maging ng 
MNLF. Samantalang mayroon 
lamang noong 2,000 miyembro ang 
PKP habang ang BHB ay mayroon 
lamang 350 awtomatikong riple. 

Ang rebolusyonaryong baseng masa 
ay sumasaklaw lamang sa ilang 
daang libong mamamayan. Hindi pa 
nasiyahan, naglunsad si Marcos at 
mga alipures niya ng mga false-flag 
operations sa iba't ibang lugar sa 
Maynila para ibintang sa PKP/BHB 
tulad ng ginawang pagpapasabog 
ng granada sa election/protest rally 
ng katunggaling Liberal Party sa 
Plaza Miranda noong Agosto 1971 
at pekeng ambush kay Juan Ponce 
Enrile, noo'y kalihim sa depensa ni 
Marcos, noong Setyembre 1972. 


Ang malalang krisis ng naghaharing 
sistema 


Lalo lamang pinalala ng pasistang 
kontra-rebolusyon ang krisis ng 


naghaharing sistema at itinulak 
ang pagsulong at pagdami ng 
mga rebolusyonaryong 5 8Bpwersa. 


Sa halip na isalba ang republika, 
lalong ikinamuhi ng mamamayan 
ang itinatag niyang awtokrasya 


na nagpalis sa lahat ng tabing ng 
burges na demokrasya sa bansa. Sa 
pagpapataw ni Marcos ng Martial Law 
at pagkonsentra sa kanyang kamay ng 
buong kapangyarihang pang-estado, 


#NeverAgain 


labis niyang inilugmok sa krisis 
ang bayan. Ang itinayong interim 
batasang pambansa ay naging rubber 
stamp lamang ng kanyang pasistang 
diktadura at sunud-sunuran sa lahat 
ng naisin nito. Ang mga korte sa 
pamumuno ng Korte Suprema ay 
naging instrumento at kasabwat ng 
diktadura. Ang mga eskwelahan at 
masmidya ay ginamit para ipalaganap 
ang mga pasista at imperyalistang 
propaganda. 


Binangkarote ni Marcos ang 
ekonomya ng bansa dulot ng labis 
na paggasta sa mga di-industriyal at 
di produktibong mga programa at 
proyekto na pangunahing nagsisilbi sa 
kolonyal na padron ng produksyon at 
eksport ng mga hilaw na materyales 
at pag-import ng mga yaring 
produkto. Bunga nito, lalong tumaas 
ang implasyon na nagtulak sa pagsirit 
ng presyo ng mga pangunahing 
bilihin, tumaas ang  disempleyo 
habang paparami ang bilang ng 
mga magsasakang inaagawan ng 
lupa. Samantalang palobo nang 
palobo ang utang panlabas ng 
bansa na napupunta sa pagpapalaki 
ng AFP, pagbusog sa mga heneral 


nito at pangungurakot 
ng pamilyang Marcos. 
Hindi lamang ang 


mamamayan ang naging 
biktima ng kasakiman ni 
Marcos, maging ang mga 
naglalakihang 5B8B8Bburgesya 
komprador at panginoong 
maylupa labas sa 
sirkulo ng mga kroni ni 
Marcos ay nabiktima rin. 
Ikinonsentra ni Marcos 
sa kamay ng mga kroni 
nito ang susing mga 
industriyang pang-eksport 
ng bansa tulad ng tabako, 
asukal, niyog at iba pa. 

Pananalasa ng pasistang diktadura 
sa lumalabang mamamayan 


Pinakamalalang pasistang pag- 
atake ang inihasik ng diktadura sa 
kanayunan. Sa unang 10 taon pa 
lamang, umabot sa 150,000 ang 
kaswalti ng inilulunsad na gera sibil 
ni Marcos. Karamihan sa 70,000 
dito ay mga sibilyang biktima ng 
masaker ng armadong pwersa ng 
estado sa mga baryo at komunidad. 
Ang mapayapang mga protesta ng 
magsasaka sa iba't ibang bahagi 
ng bansa na itinulak ng mabilis na 
rekonsentrasyon ng malalawak na 
mga lupain sa mga kamay ng mga 
bagong PML at kroni ni Marcos at 
kabiguan ng rehimen na magkaloob 
ng tunay na reporma sa lupa ay 
sinuklian ng panunupil sa anyo ng 
mga masaker. Samantala, aabot 
naman sa tatlong milyong Pilipino 
ang nadisloka sa kanilang mga 
tahanan at komunidad, pinakamalaki 
(tinatayang 2.2 milyon) ang mula sa 
Mindanao na kalakhan ay mga Moro 
at di-Moro bunga ng pananalasa ng 
militarisasyon sa kanayunan. 


Kahit sa mga kalunsuran at 
sentrong bayan, inilulunsad ng 
mga ahente ng estado ang mala- 
masaker na mga pag-atake laban sa 
mga mapayapang demonstrasyon 
ng mamamayan. Sa kabila ng mga 
pagsisikap. ng mamamayan na 
panatilihing legal ang kanilang mga 
pakikibaka, ang mga organisasyon 
at indibidwal na kritikal sa rehimen 
ay patuloy na binabantaan ng 
matitinding parusa--pag-aresto, 
tortyur at pagpaslang na nagtutulak 
sa kanila para kumilos nang 
underground at sumalig sa armadong 
pakikibakang inilulunsad ng BHB sa 
pamumuno ng PKP. 


Pagkahiwalay ni Marcos at paglakas 
ng rebolusyonaryong kilusan 


Nabigo si Marcos na. supilin 
ang rebolusyonaryong kilusan ng 
mamamayan, bagkus ay lalo itong 
lumakas sa buong bansa matapos 
mag-underground” ang Bs malaking 
bahagi ng patriotiko at demokratikong 
mga organisasyong masa at itinatag 
ang National Democratic Front para 
labanan ang terorismo at pagkaganid 
ng diktadura. Ang mas malalang 
krisis sa ekonomya, pulitika at ang 
pananalasa ng matinding pasistang 


MARSO 2022 


panunupil ng diktadurang Marcos 
ang lalong nagpaalab sa damdamin 


ng 5 mamamayang 5 maghimagsik 
laban sa kanya. Sa gitna ng kabi- 
kabilang pananalakay, nagpunyagi 
ang kilusang pambansa-demokratiko 
sa pagmumulat, pag-oorganisa at 
pagpapakilos sa malawak na hanay 
ng mamamayan sa mga kalunsuran at 
sentrong bayan. 


Inspirasyon nila ang patuloy na 
paglakas ng armadong pakikibaka 
sa kanayunan na inilulunsad ng 
BHB. Ang maraming napilitang 
mag-underground ay nagtungo sa 
kanayunan at tumulong sa paglalatag 
ng mga sonang gerilya sa iba't ibang 
bahagi ng kapuluan. Bunga nito, 
mabilis na nakapaglatag at sumaklaw 
ang PKP at BHB sa malaking bahagi 
ng bansa mula Luzon, Visayas at 
Mindanao. Naitayo ang mga yunit ng 
BHB sa halos lahat ng rehiyon sa bansa 
na naglulunsad ng matatagumpay 
na bigwas sa pasistang tropa ng AFP 
at sumasamsam ng kanilang mga 
armas. Nakaugat ang Partido sa masa 
at nakapagrekluta ng daan-libong 
kasapiang lumalangoy sa milyong 
baseng masa. 


Tuluy-tuloy na lumawak ang anti- 
pasistang pakikibaka laluna pagpasok 
ng dekada 1980. Ang pinakamalaking 
pagkakamali ni Marcos na 
pagpapapatay sa pangunahing 
katunggaling si Benigno “Ninoy” 
Aquino, Jr. ang lalong nagtulak sa 
mamamayang lumabas sa kanilang 
mga tahanan at ipagsigawan ang 
disgusto at pagkamuhi sa pasistang 
rehimen. Bumuhos ang milyun- 


milyong 75973 mmamamayang Pilipino 
sa lansangan. Bunga nito, lalong 
nahiwalay si Marcos. Nang napansin 
ng imperyalismong US at iba pang 
bloke ng naghaharing uri ang ibayong 
paglakas ng rebolusyonaryong 
kilusan at kabiguan ni Marcos na 
supilin ito, nangamba sila sa lalo 
nitong paglakas kapag nanatili pa si 
Marcos sa poder. Inudyukan ng US 
si Marcos na magpatawag ng snap 
elections noong Pebrero 7, 1986 na 
maglalatag naman ng kondisyon sa 
kanyang pagbagsak. 


Ang lantarang pandaraya ni 
Marcos sa naganap na snap elections 
ang lalong nagtulak sa taumbayang 


kolektibong ihiyaw ang “Sobra 
na! Tama na!” at igiit ang kanyang 
pagbaba sa poder. Sumambulat 


sa malalaking lansangan sa EDSA 
mula Pebrero 22 ang gahiganteng 
kilusang masang dekadang inihanda 
at pinagpunyagian ng pambansa- 
demokratikong kilusan sa pamumuno 
ng PKP. Ito ang kilusang masa ng 
nagkakaisang Pilipino laban sa 
diktadura. na. sinuportahan ng 
iba't ibang sektor, kabilang ang 
simbahan at maging ng pangunahing 
instrumento ng panunupil ni Marcos, 
ang mga militar. At bunsod nito, 
lilisanin ng nasiphayong si Marcos 
at kanyang pamilya ang Malacafiang 
lulan ng isang eroplano ng US noong 
Pebrero 26, 1986 na nagwakas sa 
kanyang 14-taong diktadura. 


Ikaanim sa serye ng mga artikulo 
hinggil sa Martial Law ng diktadurang 
US-Marcos. 

BALITA 


Final push ng rehimeng Duterte laban sa 


BHB, bigo! 


atunay ang matatagumpay na aksyong militar ng Melito Glor 
Command (MGC)-BHB TK at mga pinsalang natamo ng AFP-PNP 
noong 2021 na bigo ang final push na idineklara ng rehimeng Duterte 
para durugin ang rebolusyonaryong kilusan bago ang pagtatapos ng 


termino nito sa Hunyo 30. 


Sinalubong ng BHB TK ang 
pinabagsik “na 5 pang-aatake 5s ng 
rehimeng Duterte sa huling taon 
nito sa poder ng mga taktikal na 
opensibang (TO) bumigwas sa AFP- 
PNP at mga punitibong aksyon laban 
sa mga despotikong naghaharing uri at 
mga kaaway ng rebolusyon kaalinsabay 
ng mga isinulong na mga kampanya sa 
rebolusyong agraryo at pagtatayo ng 
base. Nagtala ang MGC ng 48 aksyong 
militar noong 2021 kung saan 23 ay 
taktikal na opensiba. Nagresulta ang 
mga labanan sa 81 kaswalti sa panig ng 
kaaway: 43 patay at 38 sugatan. 


Malaking tagumpay ito ng MGC 
sa kabila ng matinding militarisasyon 
sa TK. Narito ang pinakamaraming 
bilang ng batalyong pangkombat ng 
AFP-PNP sa buong bansa. Aabot sa 
24 batalyon kasama ang buong 68th 
IBPA na bagong dating sa isla ng 
Mindoro nitong Enero 2022 at ang 
isang kumpanya ng 70th IBPA sa ilalim 
ng 7th IDPA. Sa dami ng pwersang 
pangkombat sa rehiyon ay nagawa ng 
mga pasistang maglunsad ng walang 
patlang na focused military operations 
(FMO) at retooled community support 
program operations (RCSPO) sa 
ilampung baryo sa isang probinsya sa 
isang takdang panahon. 


Pinalala ito ng paggamit ng 
Southern. Luzon. Command. at 
Western Command ng AFP ng mga 
ipinagyayabang na FA 50 fighter jets, 
Black Hawk helicopter, mga howitzer, 
attack drones at iba pang modernong 
kagamitan. 


“Sa gitna ng walang humpay 
na FMO ng kaaway, patuloy na 
nagpupunyagi ang mga yunit ng 
BHB sa  pakikidigmang gerilya... 
pinatunayan ng maliit at mahinang 
nasasandatahang mga yunit ng BHB 
ang superyuridad ng taktikang gerilya 
na pinaunlad ni Mao at mapanlikhang 
inilapat sa partikular na kundisyon at 


12 KALATAS 


tereyn ng ating rehiyon,” pahayag ng 
Komiteng Rehiyon ng Partido sa TK 
sa ika-53 anibersaryo ng BHB noong 
Marso 29. 


Isa sa matutunog na TO na umakit 
ng pambansang atensyon ang ambus 
ng Lucio de Guzman Command-BHB 
Mindoro laban sa 1st Maneuver 
Platoon ng Occidental Mindoro sa 
ilalim ng PNP-Police Mobile Force 
Company (PMFC). Isinagawa ang 
ambus noong Mayo 28 sa Sityo 
Banban, Barangay Nicolas, Magsaysay 
at nagdulot ng 3 patay at 11 sugatan 
sa PNP. 


Sa tindi ng tinamong pinsala, 
pinalabas ng PNP-MIMAROPA na 
tinarget umano ng LdGC si Gov. Ed 
Gadiano upang siraan ang BHB. 
Mariin itong pinasinungalingan ng 
LAGC at inilinaw na ang target ng 
ambus ay ang PNP-PMFC na sangkot 
sa mapanlinlang na Serbisyo Caravan 
na ginagamit na tabing sa sapilitang 
pagpapasuko at pandarahas sa mga 
Mindorefio. 


Sa probinsya ng Rizal, matagumpay 
na tinambangan ng Narciso Antazo 
Aramil Command-BHB Rizal ang 
80th IBPA sa Sityo Ilas, Barangay 
Puray, Rodriguez noong Setyembre 
30, 2021. Dalawa ang patay sa mga 
sundalo kabilang ang isang PFC Warren 
Montebon. Ang inambus na pasistang 
tropa ay reimporsment ng 2nd IDPA 
sa armadong goons ng panginoong 
maylupang (PML) si Arturo Robes na 
ni-reyd ng BHB noong Setyembre 27, 
2021. 


Hindi rin hinayaan ng BHB TK na 
mamayagpag ang mga FMO at RCSPO 
at pinsalain ang mamamayan. Tampok 
sa 2021 ang mga operasyong sapper na 
nagpalasap sa kaaway ng malalaking 
kaswalti. 


Una rito ang pagbomba ng 
Bienvenido Valleber. Command-BHB 


Rekord ng BHB-TK 
sa mga labanan 


2017-2020 #081 


Aksyong 
militar 


380 48 


Taktikal na 
opensiba 276 23 
(TO) 

Patay sa 
AFP-PNP 


284 43 


Sugatan sa 
AFP-PNP 261 38 


Palawan sa nanghahalihaw na Marine 
Battalion Landing Team 3 ng Philippine 
Navy sa Sityo Kayasan, Barangay 
Nicanor Zabala, Roxas. Ininda ng 
Marines ang tinamong siyam na patay 
at mga sugatan. Sa kanilang galit, 
binalingan nila ang mga taumbaryo at 
nagpasabog ng 10 bala ng kanyon sa 
lugar. 


Aabot naman sa isang seksyong 
pwersa ang tayang kaswalti sa anim 
na sasakyang convoy ng 96th IBPA 
na nasapol ng bomba ng isang 
tim ng LdGC noong Agosto 14. 
Pinasabugan ng BHB ang convoy ng 
anim na sasakyan ng kaaway habang 
tinutunton nito ang kalsada sa Sityo 
Tambangan, Barangay San Roque, 
Bulalacao, Oriental Mindoro, bandang 
9:40 ng gabi. Ang 96th IBPA sa ilalim 
ng 203rd Brigade ang ginamit na 
pwersa para sa masinsin na FMO 
sa Occidental Mindoro mula Hunyo 
hanggang Hulyo 2021. 


Ipinamalas din ng mga Pulang 
mandirigma ang kanilang pagkakabisa 
sa gerilyang pagkilos sa mahuhusay 
na operasyong isnayp sa nakaraang 
taon. Pangunahin dito ang ambus 
ng LdGC sa Black Hawk helicopter sa 
Sityo Mantay, Barangay Monteclaro, 
San Jose, Occidental Mindoro noong 
Enero 9. Tumalilis ang helicopter na 
sinakyan ng mga opisyal ng SOLCOM 
kabilang ang ubod ng yabang na 
si General Parlade na dadalo sa 
programa ng pekeng pagpapasuko na 
nakatakdang idaos sa Sityo Mantay sa 
mismong araw na iyon. 

Nagkagulo naman ang tropa ng 
PNP-Special Action Forces (SAF) 
na nagkakampo sa Barangay Malu, 
Bansud, Oriental Mindoro nang 
paputukan ito ng isang tim ng LAGC 
noong Marso 28. Isa ang patay sa SAF 
sa nasabing operasyon. 


Samantala, hindi nagawang durugin 
ng AFP-PNP ang mga yunit ng BHB 
TK na inatake nito sa nagdaang taon. 
Nagtamo ang AFP-PNP ng kabuuang 
36 kaswalti, 20 patay at 16 sugatan, 
sa mga naganap na strike operation at 
engkwentro laban sa BHB. 


Kabilang sa mga bigong strike sa 
BHB ang atake ng 59th IBPA sa Sityo 


Culong, Barangay San Francisco B, 
Lopez, Quezon noong Marso 5. Agad 
na napinsala ang lumalapit na mga 
sundalo nang pasabugan sila ng 
command detonated explosive ng 
Apolonio Mendoza Command-BHB 
Quezon. Tatlo ang patay at isa ang 
sugatan sa mga kaaway habang ligtas 
na nakaatras ang yunit ng AMC. 


Nagkakailan din ang aktibong 
pagdedepensa ng mga yunit ng 
BHB Mindoro na nagdulot ng 
malaking pinsala at demoralisasyon 
sa umaatakeng tropa ng AFP-PNP. 
Kabilang sa mga ito ang labanan 
sa Barangay Pag-asa, Sablayan, 


Occidental Mindoro (Nobyembre 23) 
at dalawang engkwentro sa Barangay 
Panaytayan, Mansalay, 7 8Oriental 
Mindoro (Marso 25 at Agosto 4). 


Nakamit ang mga tagumpay na ito 
sa mahigpit na pakikipagtulungan ng 
mamamayan sa mga yunit ng BHB sa 
kanilang lugar. Mabigat ding 
puhunan ang buhay na ibinuwis ng 
mga Pulang mandirigma sa proseso 
ng pagtatanggol sa mamamayan at 
paglaban sa palalong kaaway. Sa 
2021, 11 kasapi ng BHB TK ang 
napaslang habang 16 ang nasugatan 
sa mga labanan. 


Sa ika-53 anibersaryo ng BHB 
Mamamayan at BHB-TK, determinadong 
nagsusulong ng digmang bayan 


Bare kasiyahang ipinagdiwang ng mamamayan ng TK at mga yunit 
ng Melito Glor Command (MGC)-BHB TK ang ika-53 anibersaryo ng 
pagkakatatag ng BHB nitong Marso 29 habang hinaharap ang hibang 
na kontra-rebolusyonaryong panunupil ng desperadong rehimeng 


Duterte. 


Sa okasyong ito, idineklara ng MGC 
ang kabiguan ng rehimeng Duterte at 
AFP-PNP sa pamamagitan ng Southern 
Luzon Command na igupo ang 
armadong paglaban ng mamamayan 
sa TK. 


“Nanlulumo ngayon ang mga 
pasista at ang kanilang pinunong si 
Duterte dahil batid nilang nananatili 
at patuloy na lumalakas ang BHB sa 
kabila ng kanilang maruruming taktika 
at paggastos ng bilyun-bilyong piso 
sa mga operasyon, modernong armas 
at pabuya sa mga sundalo. Totoong 
dumaan ang BHB sa mahirap na 
pakikibaka sa nagdaang mga taon, 
pero naigpawan ito ng mga Pulang 
kumander at mandirigma at naging 
pandayan pa ng kanilang paninindigan 
at kakayahan sa digma. Higit sa lahat, 
lalo nitong pinatibay ang ugnayan 
ng BHB sa masang anakpawis,” ani 
Armando Cienfuego, tagapagsalita ng 
MGC. 


Patunay nito, daan-daang 
mamamayan ang nagtipon sa mga 
inilunsad na pulong anibersaryo at 
simpleng selebrasyon sa Quezon, 
Rizal, Laguna, Batangas, Mindoro 

at Palawan. Sa mga sonang gerilya, 
magkasama ang BHB at mga 
magsasaka, kabataan, kababaihan at 
katutubong mamamayan sa paggunita 
sa mga tagumpay ng nakaraang 
53 taon at pagpaparangal sa mga 
rebolusyonaryong martir. Sa mga 
nabanggit na pagdiriwang ay binati at 
tinanggap sa hukbong bayan ang mga 
indibidwal na nagpasyang sumapi sa 
NPA. 


Samantala, nagkaroon ng 
mga lihim na pagtitipon ang mga 
rebolusyonaryong pwersa sa 
kalunsuran para magpugay sa mga 
namartir na kasapi ng NPA. Muling 
pinagtibay ang kanilang pagsuporta 
at pagtataguyod sa. armadong 
rebolusyonaryong pakikibaka. 


Nagbigay inspirasyon sa 
Pulang hukbo ang mga pagbati 
mula sa iba't ibang sektor at mga 
rebolusyonaryong organisasyong 
masa sa lokalidad. Pinataas nito ang 
kanilang determinasyon na abutin at 
organisahin ang mas malaking bilang 
ng mamamayan at magsagawa ng 
paparaming taktikal na opensiba para 
bigwasan ang AFP-PNP. 


“Kailangang ipakita ng “Hukbo 
na hindi ito takot para hindi rin 
matakot ang masa. Labanan natin 
ang mga kaaway at agawan sila ng 
armas! lto lang ang sagot sa pang- 
aapi at pagpapahirap ng kaaway sa 
masa,” mensahe ni Ka Castro, Pulang 
mandirigma ng Lucio de Guzman 
Command - BHB Mindoro. 


“Inaakala ng kaaway na sa 
paggamit ng walang pili at walang 
habas na pagbomba ng FA50, 
pagkanyon ng howitzer, pag-istraping 
ng Black Hawk helicopter at paggamit 
ng mga attack drone ay 
mahihintakutan at mapipipilan ang 
hukbong bayan. Walang saysay ang 
mga modernong sandatang ito. Sa 
kahuli-hulihan, ang lakas s5 ng 
mamamayan ang mananaig dahil 
makatarungan ang rebolusyong 
isinusulong ng Partido at Hukbo,” 
pahayag ng Komiteng Rehiyon ng 
Partido sa TK. 

INTERNASYUNAL 


Ang papel ng US sa likod ng pumutok na gera sa Ukraine 


oong Pebrero 24, tuluyang nauwi sa gera ang walang tigil na pang-uupat ng imperyalismong US at North Atlantic 

Treaty Organization (NATO) sa Silangang Europa. Inatake ng Russia ang Ukraine sa balangkas ng deklarasyon ni 
Russian President Vladimir Putin ng “espesyal na operasyong militar” sa Ukraine para linisin ito sa mga neo-Nazi na 
kinakatawan ng gubyernong Zelensky na marahas na umaatake sa mga mamamayan ng Donbas. 


Pagpapalawak ng US at NATO sa 
Silangang Europa 


Ang paglusob ng Russia sa Ukraine 
ang di-naiwasang kinahinatnan ng 
matagalang pangingialam ng US at 
NATO sa Silangang Europa. Matapos 
ang Kasunduang Minsk noong 1991 
na nagbuwag sa  rebisyunistang 
Soviet. Union at Warsaw Pact, 
mutwal na nagkasundo ang Russia 
at mga Kanluraning bansa na hindi 
magpalawak ng impluwensiya ang 
NATO sa rehiyon at hindi ipaloob 
sa NATO ang mga dating kasapi ng 
Warsaw Pact na nasa hangganan ng 
Russia bilang garantiya ng mutwal na 
seguridad ng mga hangganan. 


Sinuway ng US at NATO ang laman 
ng kasunduang Minsk. Sinalakay at 
pinagwatak-watak ng US at NATO ang 
Yugoslavia at nagpalawak pasilangan 
ang NATO sa pamamagitan ng 
pagpapaloob sa alyansang militar sa 
mga bansang dating kasapi ng Warsaw 
Pact hanggang sa mga dating republika 
ng Unyon Sobyet na nasa tarangkahan 
ng Russia. 


Nagpalawak ang US-NATO sa mga 
bansang nakapalibot sa Russia mula 
2014-2020. Ipinaloob sa NATO ang 
Estonia, Latvia, Lithuania, Poland, 
Slovakia, Czech Republic, Hungary, 
Romania at Bulgaria. Nagdeploy ng 
ballistic missile defense system sa 
Deveselu Airbase sa Romania kung 
saan aabot sa 200 pwersa militar ng 
US ang nag-oopereyt dito. May apat 
namang multinational battlegroups 
o 4,500 pwersa ang NATO sa Estonia, 
Latvia, Lithuania at Poland mula pa 
2017. 


Sinulsulan ng US ang mga pag-aaklas 
sa mga bansang kahanggan ng Russia 
upang sipain ang mga rebisyunistang 
rehimen sa mga bansang dating kasapi 
ng Warsaw Pact, itambol ang nilikhang 
multo ng pagiging banta ng Russia para 
tuluy-tuloy na magbenta ng armas, 
magpasok ng kapital at magtayo ng mga 
rehimeng maka-US at NATO. Ganito 
ang nangyari sa Ukraine, kung saan 

WO] rehiyon ng Donbas 
WO hawak ng mga separatista 


ROMANIA 


iniluklok ang isang papet na gubyerno 
matapos ang kudeta ng Nationalist 
Socialists of Ukraine na pinondohan ng 
US noong 2014. 


Mahalagang posisyon ang Ukraine 
sa plano ng US na palibutan ng 
intermediate range ballistic missile 
ang karibal nitong Russia. Katunayan, 
nagbuhos ang US ng higit S4 bilyong 
ayudang militar sa Ukraine mula 1991. 
Nakatakdang umigting ang panunulsol 
ng US sa ilalim ni Biden na nangakong 
titriplehin ang ayudang militar sa 
bansa tungong S1.2 bilyon ngayong 
taon. Nag-uudyok ang US ng gera para 
magbenta ng labis na mga armas- 
pandigma at isalba ang sarili mula sa 
pagkalugi sa dekadang gera nito sa 
Afghanistan. 


Pagsiklab ng gera sa Ukraine 


Sa ilalim ng maka-US na gubyernong 
Zelensky ng Ukraine, umigting 
ang panunupil sa loob ng bansa at 
pananalakay sa mamamayang Russian 
lalo sa rehiyon ng Donbas. Pinalalabas 
ng gubyernong Ukraine na terorista 
ang nagdedepensang mamamayan 


3 KYIN 
UKRAINE 


Black Sea 


ng Donbas para bigyang-matwid ang 
henosidyo at lansakang paglabag sa 
karapatang tao. 


Itinulak nito ang mamamayan sa 
Donetsk at Luhansk na armadong 
labanan ang gubyernong Ukraine. 
Humingi sila ng tulong sa Russia 
laban sa pananalakay ng hukbong 
Ukraine. Bandang 2014, itinayo ang 
nagsasariling republika sa Donetsk 
at Luhansk. Nagkasundo naman 
ang Ukraine, Russia, Germany at 
France na kilalanin ang Donbas bilang 
awtonomong rehiyon sa ilalim ng 
Ukraine sa Kasunduang Minsk Il noong 
2015. 


Mistulang isinulat sa hangin ang 
mga kasunduan dahil nagpatuloy ang 
pang-aatake sa Donbas ng hukbong 
Ukraine. Nanawagan ang Russia at 
mamamayan ng Donbas ng negosasyon 
at pagtataguyod sa mga kasunduang 
Minsk Il ngunit nagbingi-bingihan ang 
papet na gubyernong Ukraine. Sa 
sulsol at suporta ng US, nagtambak 
ng armas at pwersang militar na 
magagamit sa panunupil sa Donetsk at 
Luhansk. Hangad ng US na galitin ang 

Russia at lumikha ng kondisyon para sa 
gera. 


Sinagot ng Russia ang pagbabakod 
ng US ng pagpapakat ng sariling 
pwersang militar sa hangganan nito sa 
Ukraine noong Marso 2021. Bukod dito, 
nagpasok ang Russia ng mga tropa nito 
sa Mariupol na nasa timog silangan 
ng Ukraine at karatig ng Donetsk, at 
sa Odessa na nasa timog kanlurang 
bahagi. Umabot sa Transnistria ang 
mga pwersang Russian sa Odessa. 
Nitong Pebrero, bago ang paglusob 
sa Ukraine, kinilala ng Russia bilang 
nagsasariling mga republika ang mga 
nagsasariling gubyerno sa Donetsk at 
Luhansk at nagpadala ang Russia ng 
suportang militar na tinawag nitong 
“pwersang tagapamayapa.” 


Inililingid ng Kanluraning masmidya 
ang konteksto ng pagsuporta ng Russia 
sa pakikibaka ng mamamayan ng 
Donbas para sa sariling pagpapasya 


alinsunod sa pakana ng US na ilarawan 
ang Russia bilang isang mapandigma at 
mapanalakay na bansa. Pamamaraan 
ito upang isandal sa pader ang Russia 
na hadlang sa pamamayagpag ng pang- 
ekonomikong interes ng US. 


Gera para sa rekurso at merkado 


Bagama't nangunguna ang US sa 
negosyo sa petrolyo sa kabuuan, ilang 
mga bansa sa Europe ang nagnanais na 
bumili sa Russia dahil sa mas murang 
presyo ng mga produktong petrolyo at 
natural gas nito kumpara sa US. Aabot 
sa 4096 ng suplay ng enerhiya sa EU ang 
nagmumula at nakaasa sa Russia. 


Gamit ang NATO, hinadlangan 
ng US ang operasyon ng Russia ng 
natural gas pipeline na Nord Stream 
2. Ang Nord Stream 2 ay isang daluyan 
ng natural gas na may kakayahang 
magkarga ng dalawang beses ng 
kasalukuyang suplay nito mula Russia 
tungong Germany, France, Italy at 


iba pang bansa sa Kanlurang Europa. 
Pinipilit at pinepresyur ng US ang mga 
bansa sa EU na paboran ang negosyo 
nito sa langis, na mas mahal, kaysa sa 
Russia. Itinutulak din ng US ang mga 
alyado nito sa NATO na suportahan ang 
proxy war nito sa Ukraine at ang mga 
ipinataw na ekonomikong sangsyon 
laban sa Russia. 


Ang  pagkahayok ng US na 
magpasimula ng gera ay hindi 
mapigilan dahil sa papalalang krisis na 
dinaranas nito. Kailangan nito ng mga 
gera upang kumita at makabawi ang 
sariling industriyang militar. Kapalit 
nito, 10 milyong mamamayan ng 
Ukraine ang nadisloka habang apat na 
milyon ang napilitang lumikas. Libu- 
libo nang mga sibilyan ang namatay 
bunsod ng matinding labanan. Higit 
lamang 7”“s nitong B itinutulak 8ang 
mamamayan ng daigdig na mag-aklas 
at lumaban upang ibagsak ang 
imperyalismo. 


BANTAY KARAPATAN 


Kinundena ng Defend- 
Southern Tagalog ang sunud-sunod 
na pang-aatake sa mga aktibista sa 
rehiyon. Anila, patuloy na naghahasik 
ng teror ang PNP-AFP at NTF-ELCAC 
sa CALABARZON sa pamamagitan ng 
pataksil at iligal na pang-aaresto sa 
mga aktibista, magsasaka at katutubo. 


Cavite. Noong Marso 10, 
dinukot ng PNP Regional Office 4A 
si Jonathan Mercado, tagapagsalita 
ng Teatro Kabataan Mula sa Nayon 
at regional organizer ng Anakpawis, 
habang 5 nakikipagkonsultahan sa 
mga magsasaka sa Silang. Napilitang 
ilitaw ng PNP-Silang si Mercado bunga 
ng (pangangalampag ng kanilang 
mga kaanak at mga demokratikong 
organisasyon. Tumagal nang dalawang 
araw bago siya pinalaya. 


Makalipas ang ilang oras, nireyd 
ng PNP-Bacoor ang Sityo Silangan at 
Talaba 7, Bacoor sa tabing ng “gera 
kontra-droga.” Naiulat na sugatan 
sa reyd sina Charlie Aquino, Richard 
Felipe at Johnmelda Lucernas habang 
binugbog si Joel Salabanya, bise 
presidente ng Anakpawis Partylist- 

Cavite at pinaputukan ang kanyang 
asawa. Inaresto din ang 10 boluntir 
ng kampanyang Makabayan for Leni- 
Kiko. Pinakawalan sila ng PNP matapos 
ipaglaban ng mamamayang Kabitenyo 
ang kanilang paglaya. 


Naganap ang insidente ilang araw 
matapos i-redtag ni Sen. Panfilo Lacson 
at Cong. Crispin Remulla ang mga 
dumalo sa raling Leni-Kiko sa Cavite. 


Rizal. Dinukot at dinala sa kampo 
ng mga elemento ng 80th IBPA si Rene 
Villarama, isang katutubong Dumagat 
na taga-Brgy. Puray, Rodriguez noong 
Marso 23. Wala pang nakukuhang 
dagdag na ulat sa kanyang kalagayan. 
Ipinahayag ng kanyang mga kababaryo 
ang kanilang pagkabahala at takot sa 
paninibasib ng 80th IBPA sa kanilang 
barangay. 


Quezon. Dinakip ng pinagsanib na 
pwersa ng AFP-PNP, si Carlo Reduta, 
organisador ng Coco Levy Fund Ibalik sa 
Amin Quezon (CLAIM)-Quezon noong 
Marso 18 ng gabi sa Brgy. Cawayan, 
Gumaca. Naganap ito habang 
nakikipagkonsultahan si Reduta sa 
mga magsasaka ng Quezon kaugnay sa 


16 aktibista, biktima ng panibagong crackdown ng AFP-PNP 
sa Timog Katagalugan 


kanilang mga karaingan sa pandemya 
at coco levy fund. Sinampahan siya 
ng gawa-gawang kasong murder, 
frustrated murder at Section 4 ng Anti- 
Terror Law. Hinaras at sinindak din ng 
mga elemento ng AFP-PNP ang pamilya 
ni Reduta na nananawagan ng kanyang 
paglaya. 


Ngayong buwan, naiulat ding 
hinaharas at. minamanmanan ng 
PNP-Quezon si Felizardo Repaso, 
coordinator ng Anakpawis-Quezon at 
CLAIM-Quezon. 


Laguna. Noong Marso 9, hinaras 
ng mga pulis na nakadamit-sibilyan 
si. Anakpawis-Laguna 7 Coordinator 
Red Clado sa kanyang tahanan. 
Ipinagpipilitan ng mga berdugo na 
isang mataas na opisyal ng PKP-BHB si 
Clado, tinatakot at pinepresyur siyang 
tumigil sa pagkilos. 


Nanawagan ang Defend-ST sa 
mamamayan sa rehiyon na maging 
alerto sa susunod na bugso ng atake at 
maging masigasig sa pagtatanggol sa 
karapatang tao. Kasabay nito, isakdal 
at papanagutin ang berdugong AFP- 
PNP at rehimeng Duterte. 

BALITA 


Pulang Saludo: Mga Martir sa Timog Katagalugan sa Panahon 
ng Pasistang Rehimeng US-Duterte, inilabas ng KARED-TK 


nihahandog ng Kagawaran sa Edukasyon-Timog Katagalugan (KARED-TK) ang Pulang Saludo: Mga Martir sa Timog 
Katagalugan sa Panahon ng Pasistang Rehimeng US-Duterte na inilathala sa pagsalubong sa ika-53 anibersaryo ng 
BHB at sa huling taon ng paghahari ni Duterte. Sa librong ito, binibigyan ng pinakamataas na pagpupugay at pagdakila 
ang mga kasama at masang nagbuwis ng buhay para sa ating dakilang simulain mula nang maluklok si Duterte sa 


estado poder noong Hunyo 2016. 


Ayon sa KARED-TK, “ninanais ng librong ito na magsilbing inspirasyon 
at mahalawan ng aral ang bawat karanasan ng mga Pulang kumander at 
mandirigma, mga opisyal at karaniwang kasapi ng Partido na walang pag- 
iimbot na nag-alay ng kanilang buhay. Iniaalay natin ang pinakamataas na 
pagkilala sa mga sakripisyo at ambag ng mga martir ng rebolusyong Pilipino 
para sa katuparan ng pambansa-demokratiko at sosyalistang aspirasyon 
ng sambayanan. Patuloy nating inaapirma ang kahalagahan ng armadong 
pakikibaka at digmang bayan para tapatan ang marahas at mabangis na 
kontra-rebolusyonaryong digma ng kaaway, ng estado at ng imperyalismo 
sa gitna ng banta ng pagpapatuloy ng tiranya ni Duterte o panunumbalik ng 
anak ng ibinagsak na diktador na si Ferdinand Marcos Sr.” 


Bukas sa mga karagdagang impormasyon na maiaambag ng mga kasama 
at mga mambabasa ang librong ito. Gayundin, sa pamamagitan ng pag- 
aambag ng mga impormasyon, rebolusyonaryong talambuhay at mga litrato 
ng mga dakilang martir, inaasahan din ang higit na pagpapayaman ng isa 
pang malaking proyekto ng rehiyon na libro ng Pulang Saludo, isang buong 


galeriya ng mga martir ng rebolusyon sa rehiyon mula nang itatag ito. 


Maaaring makakuha ng kopya nito at magsumite ng mga impormasyon 
at kontribusyon sa pinakamalapit na himpilan ng BHB-TK, sa website na 
balikwastk.wordpress.com o mag-email sa st.kalatas@gmail.com at 


dagundong tk@gmail.com. 


KULTURA 


Kayo pa ang terorista? 


ni Kevin Cedrick “Ka Facio / Lucio” Castro” 


kayong inilulubog sa kumunoy ng kahirapan 
nag-aalburuto na ang sikmura dulot ng kagutuman 
ang iniinom ay latak na tira ng mayayaman 
pinipilit ng sistemang yakapin ang kasalatan 

kayo na nga ang kinakawawa 

kayo pa ang terorista? 


kayong naghahangad lamang ng magandang kinabukasan 
minumutawi sa labi ang kabuluhan ng kalayaan 
ibinabandera sa lansangan ang batayang karapatan 
isinusulong ang kapakanan ng aping sambayanan 

kayo na nga ang puno ng pag-asa 

kayo pa ang terorista? 


kayong kumakalinga sa pinagsasamantalahan 

mga magsasaka'y tinatanggap sa loob ng tahanan 

mga katutubo'y kinakanlong ng buong pamantasan 

mga manggagawa'y sinasamahan sa piketlayn ng paglaban 
kayo na nga ang umaaruga 

kayo pa ang terorista? 


16 KALATAS 


kayong pinatitikim ng latay ng karahasan 

tinotortyur habang pinagtatawanan ng estadong kawatan 
dinaranas ang impyerno sa kamay ng kasundaluhan 
hinuhukayan na ng berdugo ng sa iyo'y paglilibingan 

kayo na nga ang pinapatay 

kayo pa ang terorista? 


kayong ang buhay na nagisnan ay maluwag na tinalikdan 
nagpunyaging maging gerilyang binabaka ang kamatayan 
naghaharing-uri'y kinatakutan ang sandatang hinawakan 
na yayanig sa kaharian ng tiranikong kinasusuklaman 
kayo ay “di pangkaraniwan 

sa mata ng masa, kayo'y hindi terorista! 


# Si Ka Facio ay isang mabait, matalino at masayahing kabataan mula 
sa Malolos, Bulacan. Namulat siya sa loob ng pamantasan at kumilos 
sa hanay ng mga kabataang estudyante. Sa proseso ng kanyang 
pagkilos, nabatid niyang hindi sapat ang parlamentaryong pakikibaka 
para baguhin ang lipunan kaya't nagpasyang sumapi sa BHB noong 
Disyembre 2016. Isinulat niya ang tulang “Kayo pa ang terorista?” 
noong Setyembre 20, 2021 sa piling ng mga magsasaka sa Hilagang 
Quezon. 


Namatay si Ka Facio sa edad na 28 sa isang labanan noong Pebrero 21 
sa Brgy. Binibitinan, Polilio, Quezon, bandang 11:20 ng tanghali. Sa 
kanyang pagkamartir, ginawaran siya ng pinakamataas na Pulang 
saludo ng Partido at BHB sa TK. 

